****

**SEMINAR**

***Limita dintre neregulă şi fraudă – Schimb de bune practici în domeniul protecţiei intereselor financiare ale Uniunii Europene***

**Bucureşti, România**

**14 – 15 noiembrie 2016**



*Evenimentul este organizat de Departamentul pentru lupta antifraudă – DLAF (AFCOS România), în colaborare cu Institutul Naţional al Magistraturii - INM, şi este finanţat din bugetul de stat. Seminarul face parte din activităţile de formare profesională continuă a magistraţilor în domeniul protecţiei intereselor financiare ale UE; pentru mai multe informaţii, vă rugăm accesaţi* [*http://www.inm-lex.ro/displaypage.php?p=161&d=1227*](http://www.inm-lex.ro/displaypage.php?p=161&d=1227)

***CUPRINS***

*INTRODUCERE*

*ART. 325 TFUE*

*DECLARAŢIA ANTICORUPŢIE A DLAF*

*AGENDA SEMINARULUI*

*LISTA PARTICIPANŢILOR*

***INTRODUCERE***

* ***PIF***

Acronimul PIF aparţine sintagmei „protecţia intereselor financiare ale Uniunii Europene”, devenite, în timp, instituţie juridică, consacrată, iniţial, jurisprudenţial[[1]](#footnote-1), ulterior, legislativ[[2]](#footnote-2).

Combaterea fraudei care aduce atingere intereselor financiare ale Uniunii Europene are temei juridic în legislaţia primară UE: art. 310 şi art. 325 Tratatul privind funcţionarea Uniunii Europene (TFUE) – fostele art. 268 art. 280 Tratatul de instituire a Comunităţilor Europene (TCE).

Mecanismele instituţionale şi legislative adoptate de România pentru protecţia intereselor financiare ale Uniunii Europene au constituit subiecte de evaluare în perioada de preaderare; în domeniul PIF, negocierile cu Comisia Europeană s-au încheiat fără recomandări pentru statul candidat, astfel încât acest domeniu nu a fost inclus distinct printre condiţionalităţile vizate de Mecanismul[[3]](#footnote-3) de cooperare şi verificare (MCV) ale progresului realizat de România în vederea atingerii anumitor obiective de referinţă specifice în domeniul reformei sistemului judiciar şi al luptei împotriva corupţiei. Cu toate acestea, eforturile României, precum şi activitatea DLAF şi a autorităţilor judiciare în domeniul PIF au constituit subiect de analiză în cadrul mai multor rapoarte de progrese aferente MCV (BM 4). Mai mult, domeniul PIF în România a intrat în atenţia Comisiei Europene şi prin instrumentul european, recent, de evaluare a luptei anticorupţie din statele membre: Raportul[[4]](#footnote-4) anticorupţie al UE.

* ***PARTENERIAT DLAF - INM***

În anul *2014*,DLAF, în parteneriat cu Institutul Naţional al Magistraturii - INM, a organizat Conferinţa cu tema *„Strategia naţională anticorupţie - Protecţia intereselor financiare ale Uniunii Europene în România”*, în perioada *12-13 iunie 2014*, în Bucureşti; acţiunea s-a înscris în Obiectivul specific DLAF al SNA, nr. 3: asigurarea protecţiei efective a intereselor financiare ale UE în România, prin mijloace legislative, operaţionale şi informaţionale specifice şi a constituit un ”pionierat” în domeniu, precum şi baza pentru construirea unei relaţii de colaborare, de lungă durată, între DLAF şi INM, având ca obiect formarea profesională continuă a magistraţilor, în domeniul PIF.

În anul *2015*, DLAF, în parteneriat cu Institutul Naţional al Magistraturii, a demarat un *proiect naţional de formare profesională continuă a magistraţilor în domeniul PIF*. În cadrul proiectului de formare, au fost organizate 2 seminarii de formare profesională continuă a magistraţilor, în domeniul protecţiei intereselor financiare ale UE:

* *28 – 29 mai 2015*, Bucureşti - un *seminar PIF – abordarea penală*, la care au participat, în principal, judecători din cadrul Tribunalelor şi al Curţilor de Apel – Secţia penală, procurori DNA, reprezentanți DLAF;
* *19 – 20 noiembrie 2015*, Bucureşti - un *seminar PIF – abordarea administrativă*, eveniment ce a reunit, în principal, judecători de la Curţile de Apel - Secţia de contencios administrativ, reprezentanţi ai Autorităţilor de Management, reprezentanţi DLAF.

În anul *2016*, parteneriatul dintre DLAF și INM va continua, două seminarii de formare profesională continuă a magistraţilor în domeniul PIF fiind programate să aibă loc în toamna anului:

* *3 – 4 octombrie 2016*, Bucureşti - Seminarul *Frauda cu fonduri europene - Schimb de bune practici în domeniul protecţiei intereselor financiare ale Uniunii Europene în România*;
* *14 – 15 noiembrie 2016*, Bucureşti – Seminarul *Limita dintre neregulă şi fraudă - Schimb de bune practici în domeniul protecţiei intereselor financiare ale Uniunii Europene în România*.

Obiectivul acestor seminarii este formarea profesională a reprezentanţilor DLAF şi a magistraţilor care instrumentează cazuri de nereguli şi fraude ce afectează interesele financiare ale UE.

Cele 2 evenimente au fost incluse în Programul de formare continuă a magistraților pentru anul 2016, aprobat prin Hotărârea Plenului CSM nr. 104/2016 şi disponibil pe website <http://www.inm-lex.ro/displaypage.php?p=161&d=1227>

Seminariile reprezintă un exerciţiu de cooperare în domeniul luptei împotriva fraudei şi neregulii care afectează interesele financiare ale UE în România, având drept scop principal: schimbul de informaţii referitor la rolul şi importanţa activităţii fiecărui participant în domeniul PIF ale UE, precum şi la greutăţile întâmpinate în practică. În plan secundar, discuţiile vor urmări şi identificarea măsurilor legislative care să ducă la îmbunătăţirea condiţiilor legale pentru o luptă antifraudă, naţională şi europeană, mai eficientă.

* ***STRUCTURA SEMINARULUI LIMITA DINTRE NEREGULĂ ŞI FRAUDĂ – SCHIMB DE BUNE PRACTICI ÎN DOMENIUL PROTECŢIEI INTERESELOR FINANCIARE ALE UNIUNII EUROPENE ŞI METODELE FOLOSITE***

Pentru a îmbina activităţile teoretice cu cele practice, prima zi a seminarului este dedicată aspectelor teoretice incidente PIF, din prisma Agentului Guvernului României pentru Curtea de Justiţie a Uniunii Europene, a Curţii Constituţionale a României, precum şi a Autorităţii de Audit și a Agenţiei Naţionale de Integritate.

Cea de-a doua zi a seminarului va continua, în prima parte a zilei, prezentarea aspectelor teoretice din partea Departamentului pentru lupta antifraudă. Partea a doua a zilei este dedicată aspectelor practice incidente PIF şi se va desfăşura sub forma unei cafenele juridice PIF, care completează sesiunile de dezbateri din prima zi a seminarului. Cafeneaua, ca modalitate interactivă de formare profesională, este o metodă de dialog activ, schimb de informaţii şi identificare de soluţii creative de acţiune, permiţând o interacţiune mai mare între participanţi, fiind, totodată, o metodă foarte bună de consultare şi participare simulativă la luarea deciziilor. În cadrul cafenelei juridice PIF, vor fi dezbătute de către participanţi, în mod informal şi voluntar, diverse cazuri ipotetice, propuse de către reprezentantul magistraţilor, respectiv de către reprezentanţi ai instituţiilor participante.

La finalul evenimentului, va avea loc un schimb de opinii conclusive; evenimentul va fi evaluat de către fiecare participant, prin completarea unui formular standard de evaluare.

**TRATATUL PRIVIND FUNCŢIONAREA UNIUNII EUROPENE**

**CAPITOLUL 6 - COMBATEREA FRAUDEI**

***Articolul 325***

*„(1) Uniunea şi statele membre combat frauda şi orice altă activitate ilegală care aduce atingere intereselor financiare ale Uniunii prin măsuri luate în conformitate cu prezentul articol, măsuri care descurajează fraudele şi oferă o protecţie efectivă în statele membre, precum şi în instituţiile, organele, oficiile şi agenţiile Uniunii.*

*(2) Pentru a combate frauda care aduce atingere intereselor financiare ale Uniunii, statele membre adoptă aceleaşi măsuri pe care le adoptă pentru a combate frauda care aduce atingere propriilor lor interese financiare.*

*(3) Fără a aduce atingere altor dispoziţii ale tratatelor, statele membre îşi coordonează acţiunea urmărind să apere interesele financiare ale Uniunii împotriva fraudei. În acest scop, statele membre organizează, împreună cu Comisia, o cooperare strânsă şi constantă între autorităţile competente.*

*(4) Parlamentul European şi Consiliul, hotărând în conformitate cu procedura legislativă ordinară, adoptă, după consultarea Curţii de Conturi, măsurile necesare în domeniul prevenirii fraudei care aduce atingere intereselor financiare ale Uniunii şi al combaterii acestei fraude, pentru a oferi o protecţie efectivă şi echivalentă în statele membre, precum şi în instituţiile, organele, oficiile şi agenţiile Uniunii.*

*(5) Comisia, în cooperare cu statele membre, prezintă anual Parlamentului European şi Consiliului un raport privind măsurile adoptate pentru punerea în aplicare a prezentului articol.”*

**STRATEGIA NAŢIONALĂ ANTICORUPŢIE 2012 – 2015**

**DECLARAŢIE[[5]](#footnote-5) DE ADERARE**

Având în vedere Strategia Naţională Anticorupţie 2012-2015,

În calitatea sa:

* de coordonator naţional al luptei antifraudă,
* de instituţie naţională de contact cu Oficiul European de Luptă Antifraudă – OLAF din cadrul Comisiei Europene,
* de instituţie ce asigură, sprijină, coordonează, după caz, îndeplinirea obligaţiilor ce revin României privind protecţia intereselor financiare ale Uniunii Europene, în conformitate cu prevederile art. 325 din Tratatul privind funcţionarea Uniunii Europene,

**DEPARTAMENTUL PENTRU LUPTA ANTIFRAUDĂ – DLAF**

consideră corupţia drept un fenomen ce aduce atingere gravă intereselor financiare ale Uniunii Europene în România,

**DEPARTAMENTUL PENTRU LUPTA ANTIFRAUDĂ - DLAF**

condamnă corupţia în toate formele în care se manifestă,

**DEPARTAMENTUL PENTRU LUPTA ANTIFRAUDĂ - DLAF**

exprimă, în mod ferm, angajamentul de continuare a eforturilor anticorupţie prin mijloacele legale corespunzătoare.

În acest scop,

**DEPARTAMENTUL PENTRU LUPTA ANTIFRAUDĂ – DLAF**

*declară următoarele:*

1. *aderă la valorile fundamentale şi sprijină principiile şi obiectivele Strategiei Naţionale Anticorupţie,*
2. *îşi asumă îndeplinirea măsurilor specifice ce ţin de competenţa exclusivă a DLAF,*
3. *susţine şi promovează adoptarea cadrului legislativ anticorupţie ce vizează, în principal, combaterea corupţiei prin măsuri administrative şi penale, pentru asigurarea protecţiei efective a intereselor financiare ale UE în România, prin mijloace legislative, operaţionale şi informaţionale specifice, în concordanţă cu recomandările GRECO,*
4. *participă la îndeplinirea condiţionalităţilor stabilite prin mecanismul de cooperare şi monitorizare a Strategiei Naţionale Anticorupţie, atât la nivelul Platformei de cooperare a autorităţilor independente şi a instituţiilor anticorupţie, cât şi la nivelul Comisiei de monitorizare a progreselor înregistrate de România în cadrul Mecanismului de cooperare şi verificare**.*

**SECRETAR DE STAT**

**ŞEFUL DLAF**

***AGENDA***

|  |
| --- |
| **14 noiembrie 2016 (luni)**Hotel Intercontinental *Moderator: Teodor DULCEAŢĂ*Sala Opera *Director, Direcţia afaceri juridice, DLAF* |
| 09.30– 10:00 | Înregistrarea participanţilor |
| 10:00 – 10:30 | **DESCHIDEREA SEMINARULUI** | * *Marius Cătălin VARTIC*

*Şeful Departamentului pentru lupta antifraudă - DLAF** *Nelu CIOBANU*

*Director adjunct responsabil cu formarea continuă, Institutul Naţional al Magistraturii* |
| 10:30 – 11:00 | **JURISPRUDENŢA CJUE ŞI ASPECTE DE DREPT INCIDENTE *OUG NR. 66/2011* PRIVIND PREVENIREA, CONSTATAREA ŞI SANCŢIONAREA NEREGULILOR APĂRUTE ÎN OBŢINEREA ŞI UTILIZAREA FONDURILOR EUROPENE ŞI/SAU A FONDURILOR PUBLICE NAŢIONALE AFERENTE ACESTORA** | * *Oana Daniela CÎRSTENA*

*Reprezentant al Agentului Guvernului României pentru Curtea de Justiţie a Uniunii Europene**Consilier, Direcţia Armonizare Legislativă, Ministerul Afacerilor Externe* |
| 11:00 - 11:15 | Sesiune de întrebări şi dezbateri |
| 11:15 – 11:30 | Pauză de cafea |
| 11:30 – 12:00 | **JURISPRUDENTA CURŢII CONSTITUŢIONALE CU PRIVIRE LA DISPOZIŢIILE *OUG NR. 66/2011* PRIVIND PREVENIREA, CONSTATAREA ŞI SANCŢIONAREA NEREGULILOR APĂRUTE ÎN OBŢINEREA ŞI UTILIZAREA FONDURILOR EUROPENE ŞI/SAU A FONDURILOR PUBLICE NAŢIONALE AFERENTE ACESTORA** | * *Károly BENKE*

*Magistrat-asistent şef**Curtea Constituţională a României* |
| 12:00 – 12:15 | Sesiune de întrebări şi dezbateri |
| 12:15 – 13:30 | Pauză de prânz (Hotel Intercontinental, Restaurant Corso) |
| 13:30 – 14:00 | **ROLUL ȘI EXPERIENȚA AUTORITĂȚII DE AUDIT ÎN DETECTAREA NEREGULILOR ȘI FRAUDELOR ÎN CADRUL PROIECTELOR FINANȚATE DIN FONDURI EUROPENE NERAMBURSABILE** | * *Aron Ioan POPA*

*Președintele Autorității de Audit* |
| 14:00 – 14:15 | Sesiune de întrebări şi dezbateri |
| 14:15 – 14:45 | **CONFLICTUL DE INTERESE ADMINISTRATIV ÎN UTILIZAREA/GESTIONAREA FONDURILOR UE. DELIMITARE FAŢĂ DE INFRACŢIUNEA DE CONFLICT DE INTERESE** | * *Daniela MITUȚOIU*

*Inspector integritate, Direcţia Generală Inspecţia de Integritate**Agenţia Naţională de Integritate (ANI)* |
| 14:45 – 15:00 | Sesiune de întrebări şi dezbateri |
| 15:00 – 15:15 | Pauză de cafea |
| 15:15 – 15:45 | **ROLUL ŞI EXPERIENŢA ANAP ÎN DOMENIUL PREVENIRII ŞI COMBATERII FRAUDELOR ÎN DOMENIUL ACHIZIŢIILOR PUBLICE** | * *Cicerone STAN*

*Agenţia Naţională pentru Achiziţii Publice* |
| 15:45 – 16:00 | Sesiune de întrebări şi dezbateri - Concluzii în prima zi a seminarului |
| **15 noiembrie 2016 (marţi)**Hotel Intercontinental *Moderator: Teodor DULCEAŢĂ*Sala Opera *Director, Direcţia afaceri juridice, DLAF* |
| 10:00 – 10:45 | **DLAF: EXPERIENŢA/DIFICULTĂŢI ÎNTÂMPINATE ÎN COMBATEREA NEREGULILOR** | * *Eugen BUDICĂ, Consilier, Direcția managementul informațiilor, DLAF*
* *Valerică DUDE, Consilier, Direcția control, DLAF*
 |
| 10:45 – 11:00: | Sesiune de întrebări şi dezbateri |
| 11:00 – 11:15 | Pauză de cafea |
| 11:15 – 12:00 | ***CAFENEAUA JURIDICĂ:*** **CONSTATAREA ŞI SANCŢIONAREA NEREGULILOR (DEZBATERE CAZUISTICĂ)****PARTEA I** | * *Carmen ILIE*

*Judecător, Înalta Curte de Casaţie şi Justiţie*  |
| 12:00 – 12:15 | Sesiune de întrebări şi dezbateri |
| 12:15 - 13:30 | Pauză de prânz (Hotel Intercontinental, Restaurant Corso) |
| 13:30 – 14:00 | ***CAFENEAUA JURIDICĂ:*****CONSTATAREA ŞI SANCŢIONAREA NEREGULILOR (DEZBATERE CAZUISTICĂ)*****PARTEA a II-a -*** | * *Victor Corneliu ȘTEFĂNESCU*

*Șef Serviciu Corpul de Control, Anticoruptie și Integritate**Ministerul Fondurilor Europene* |
| 14:00 – 14:15 | Sesiune de întrebări şi dezbateri |
| 14:15 – 14:30 | Pauză de cafea |
| 14:30 – 15:00 | ***CAFENEAUA JURIDICĂ:*****CONSTATAREA ŞI SANCŢIONAREA NEREGULILOR (DEZBATERE CAZUISTICĂ)*- PARTEA a III-a -*** | * *Bogdan TÂRLEA,*

*Consilier, Direcția Control și Antifraudă, AFIR* |
| 15:00 – 15:30 | Schimb final de opinii între participanţi; concluzii**ÎNCHIDEREA SEMINARULUI** |

***PARTICIPANŢI***

1. Marius - Cătălin VARTIC – Secretar de Stat, Şeful Departamentului pentru lupta antifraudă
2. Nelu CIOBANU – Director adjunct responsabil cu formarea continuă, Institutul Naţional al Magistraturii
3. Ruxandra Elena STAN – Expert asimilat judecătorilor și procurorilor, Departamentul de formare continuă, Institutul Naţional al Magistraturii
4. Carmen ILIE – Judecător, Înalta Curte de Casaţie şi Justiţie
5. Károly BENKE – Magistrat-asistent şef, Curtea Constituţională a României
6. Radu Rareș DUȘA – Judecător, Curtea de Apel Cluj
7. Dragoș Radu Gabriel ȘERBĂNESCU – Judecător, Curtea de Apel Iași
8. Corina IACOBUȚ – Procuror, Direcția Națională Anticorupție
9. Claudia Doina VINERSAR - Procuror, Direcția Națională Anticorupție
10. Cristina CHIRIAC - Procuror, Direcția Națională Anticorupție
11. Anemaria Ruxandra CIREAP - Procuror, Direcția Națională Anticorupție
12. Gabriela CHIRIAC - Procuror, Direcția Națională Anticorupție
13. Giluela DEACONU - Procuror, Direcția Națională Anticorupție
14. Oana Andreea NICA - Procuror, Direcția Națională Anticorupție
15. Aurelian Ioan ARDELEAN - Procuror, Direcția Națională Anticorupție
16. Mircea NEGULESCU - Procuror, Direcția Națională Anticorupție
17. Isaia Daniel CIUMĂRNEAN - Procuror, Direcția Națională Anticorupție
18. Oana Daniela CÎRSTENA - Reprezentant al Agentului Guvernului României pentru Curtea de Justiţie a Uniunii Europene, Consilier, Direcţia Armonizare Legislativă, Ministerul Afacerilor Externe
19. Aron Ioan POPA – Președintele Autorității de Audit
20. Daniel DRĂGAN - Şef Serviciul Sinteză, metodologie şi evaluarea calităţii auditului, Autoritatea de Audit
21. Victor Corneliu ŞTEFĂNESCU - Şef serviciu al Corpului de Control, Anticorupţie şi Integritate, Ministerul Fondurilor Europene
22. Cicerone STAN - Agenţia Naţională pentru Achiziţii Publice
23. Magdalena MIHĂILĂ - Director General Adjunct în cadrul Direcţiei Generale Inspecţia de Integritate, Agenţia Naţională de Integritate
24. Daniela MITUTOIU - Inspector Integritate în cadrul Direcţiei Generale Inspecţia de Integritate, Agenţia Naţională de Integritate
25. Claudia ȘTEFĂNESCU - consilier, Direcția Generală Programe Europene, Autoritatea de Management pentru Programul Operațional Dezvoltarea Capacității Administrative, Ministerul Dezvoltării Regionale și Administrației Publice
26. Marius VASILIU – Șef serviciu, Serviciul Constatare și Stabilire Nereguli – POR, Direcția Constatare și Stabilire Nereguli, Ministerul Dezvoltării Regionale și Administrației Publice
27. Bogdan TÂRLEA – consilier, Direcția Control şi Antifraudă, Agenţia pentru Finanţarea Investiţiilor Rurale
28. Teodor DULCEAŢĂ – Director, Direcţia afaceri juridice, Departamentul pentru lupta antifraudă
29. Valerică DUDE – Consilier, Direcţia control, Departamentul pentru lupta antifraudă
30. Gabriel TURCU – Consilier, Direcţia control, Departamentul pentru lupta antifraudă
31. Eugen BUDICĂ – Consilier, Direcția managementul informațiilor, Departamentul pentru lupta antifraudă
32. Sebastian GROSU – Consilier, Departamentul pentru lupta antifraudă
33. Anca – Mădălina ILIE – Consilier, Serviciul programe şi pregătire profesională, Direcția afaceri juridice, Departamentul pentru lupta antifraudă
1. *Cauza CJCE C-11/00 Comisia vs. Banca Centrală Europeană (BCE), Cauza CJCE C-15/00 Comisia vs. Banca Europeană de Investiţii (BEI).* [↑](#footnote-ref-1)
2. *Art. 2 alin. 1 din Regulamentul (UE, EURATOM) nr. 883/2013 al Parlamentului European şi al Consiliului din 11 septembrie 2013 privind investigaţiile efectuate de Oficiul European de Luptă Antifraudă (OLAF) şi de abrogare a Regulamentului (CE) nr. 1073/1999 al Parlamentului European şi al Consiliului şi a Regulamentului (Euratom) nr. 1074/1999 al Consiliului: „interesele financiare ale Uniunii includ veniturile, cheltuielile şi activele acoperite de bugetul Uniunii Europene şi cele acoperite de bugetele instituţiilor, organismelor, oficiilor şi agenţiilor şi de bugetele gestionate şi monitorizate de acestea”.* [↑](#footnote-ref-2)
3. *Decizia Comisiei 2006/928/CE de stabilire a unui mecanism de cooperare şi de verificare ale progresului realizat de România în vederea atingerii anumitor obiective de referinţă specifice în domeniul reformei sistemului judiciar şi al luptei împotriva corupţiei.* [↑](#footnote-ref-3)
4. *COM(2014) 38 final, Anexa nr. 23 – România.* [↑](#footnote-ref-4)
5. *Prezenta declaraţie a fost adoptată de Şeful DLAF, în numele Departamentului pentru lupta antifraudă, în conformitate cu prevederile art. 2 din Legea nr. 61/2011 privind organizarea şi funcţionarea Departamentului pentru lupta antifraudă – DLAF şi art. 2 din HG nr. 738/2011 pentru aprobarea Regulamentului de organizare şi funcţionare al Departamentului pentru lupta antifraudă – DLAF, raportate la HG nr. 215/2012 privind aprobarea Strategiei naţionale anticorupţie pe perioada 2012-2015, a Inventarului măsurilor preventive anticorupţie şi a indicatorilor de evaluare, precum şi a Planului naţional de acţiune pentru implementarea Strategiei naţionale anticorupţie 2012-2015.* [↑](#footnote-ref-5)